
ועדת העבודה, הרווחה והבריאות
25/11/2013

הכנסת התשע-עשרה
נוסח לא מתוקן

מושב שני
<פרוטוקול מס' 106>
מישיבת ועדת העבודה, הרווחה והבריאות
יום שני, כ"ב בכסלו התשע"ד (25 בנובמבר 2013), שעה 12:30
<סדר היום:>
<הצעת חוק עבודת נשים (תיקון מס' 50) (הארכת חופשת לידה בשל אשפוז יילוד), התשע"ד-2013>
נכחו:

<חברי הוועדה:> 
חיים כץ – היו"ר
אורלי לוי אבקסיס

יעקב מרגי

רינה פרנקל

<מוזמנים:> 
	מאיה טאוסיג
	–
	לשכה משפטית, משרד הכלכלה

	צביה זיכרמן
	–
	מתמחה, משרד המשפטים

	ישי לב
	–
	מנהל מחלקת נהלים וסטנדרטים בקהילה, משרד הבריאות

	שירה גרינברג
	–
	משרד האוצר

	אסתר טולידנו
	–
	מנהלת תחום בכיר, המוסד לביטוח לאומי

	מיכל מזוז
	–
	לשכה משפטית, המוסד לביטוח לאומי

	מאירה בסוק
	–
	יועצת משפטית, נעמ"ת

	ניר ורגון
	–
	צוות צהר לחקיקה, ארגון צוהר

	מיכל לב ארי
	–
	פעילה, המשמר החברתי

	אליעזר שוורץ
	–
	יחידת המחקר והמידע של הכנסת

	אליס פקר
	–
	לוביסטית, איגוד לשכות המסחר


<ייעוץ משפטי: >
שמרית שקד גיטלין
<מנהל/ת הוועדה:>
וילמה מאור
<רישום פרלמנטרי:>
רויטל יפרח
<הצעת חוק עבודת נשים (תיקון מס' 50) (הארכת חופשת לידה בשל אשפוז יילוד),> 
התשע"ד-2013
<היו"ר חיים כץ:>
היום יום שני בשבוע, שבוע חדש, צהרים טובים, כ"ב בכסלו, ה-25 בנובמבר 2013. אני מתכבד לפתוח את ישיבת ועדת העבודה, הרווחה והבריאות בנושא – הצעת חוק עבודת נשים (תיקון מס' 50) (הארכת חופשת לידה בשל אשפוז יילוד), של חבר הכנסת יעקב אשר, חבר הכנסת משה גפני וחבר הכנסת אורי מקלב. הצעת החוק הזאת היא הכנה לקריאה השנייה והשלישית. אתה רוצה להגיד משהו או שניתן ליועצת המשפטי להגיד?

<יעקב אשר:>
ליועצת המשפטית.

<היו"ר חיים כץ:>
בבקשה גברתי, תקריאי את הנוסח ותגידי שאנחנו דורשים שהביטוח הלאומי יישלם את דמי הלידה.
<שמרית שקד גיטלין:>
"תיקון סעיף 6 1. בחוק עבודת נשים, התשי"ד-1954, בסעיף 6 – (1) בסעיף קטן (ד)(1), במקום "מעשרה שבועות" יבוא "מעשרים שבועות". (2) בסעיף קטן (ד2), במקום "עשרה שבועות" יבוא "עשרים שבועות"." זה בעצם התיקון לחוק עבודת נשים, שקובע את הזכות להאריך את חופשת הלידה.

<היו"ר חיים כץ:>
יחד עם זה...

<שמרית שקד גיטלין:>
"סעיף 2. תיקון חוק הביטוח הלאומי. בחוק הביטוח הלאומי [נוסח משולב], התשנ"ה-1995, בסעיף 51(א) – (1) בפסקה (1), במקום "10 שבועות" יבוא "20 שבועות"; (2) בפסקה (2), במקום "6 שבועות" יבוא 12 שבועות"." זה בעצם התיקון בחוק הביטוח הלאומי שקובע את הזכות לדמי לידה בעבור התקופה שבה הוארכה חופשת הלידה.
"תחילה ותחולה 3. תחילתו של חוק זה ביום פרסומו (להלן – יום התחילה), והוא יחול על עובדת שהיתה בחופשת לידה ביום התחילה ואילך." יש בקשה של המוסד לביטוח לאומי לשלם את התשלומים בעוד 3 חודשים אבל התשלום יהיה רטרואקטיבית בעד התקופה שמיום התחילה ואילך.

<היו"ר חיים כץ:>
אנחנו נקבל את מה שהם מבקשים.

<שמרית שקד גיטלין:>
- - "ואולם תשלום דמי לידה לפי חוק זה ישולם בתוך 3 חודשים מיום התחילה בעד התקופה שמיום התחילה ואילך."
<היו"ר יש חיים כץ:>
יש פה מישהו שרוצה להגיד משהו?
<מיכל מזוז:>
אני מהמוסד לביטוח לאומי. המוסד, כאמור, לא מתנגד להצעת החוק אבל יחד עם זאת, אנחנו מבקשים לציין שאנחנו סבורים שאנחנו צריכים להיות משופים על ההוצאה הזאת מאוצר המדינה בהקשר הזה.

<היו"ר חיים כץ:>
כמה ההוצאה?
<מיכל מזוז:>
ההוצאה עומדת כרגע, לפי הנתונים שלנו, על כ-350 אלף שקלים.
<היו"ר חיים כץ:>
לשנה.

<יעקב אשר:>
אולי מהרווחים הכלואים.

<היו"ר חיים כץ:>
האוצר רוצה להגיד משהו?
<רן רדניק:>
כן. כמו שסוכם בדיון הקודם, בהכנה לקריאה ראשונה, סוכם שמשרד האוצר יבוא דין ודברים עם המציע ועם יושב ראש הוועדה בנוגע לבקשתם להכניס את הסעיף בנוגע לחוק הביטוח הלאומי. באנו בדברים, דיברנו ואחרי כמה דיונים אין לנו התנגדות להוספת התיקון האמור. יש לו עלות מסוימת, זה - -  עלות תקציבית ואף על פי כן, אנחנו חושבים שניתן לקבל את זה ואין לנו שום התנגדות לתיקון של יושב ראש הוועדה וחבר הכנסת אשר הכניסו כאן לפנינו.
<היו"ר חיים כץ:>
מאה אחוז. אנחנו נצביע, כפי שהקריאה היועצת המשפטית.
מי בעד, ירים את ידו?

הצבעה

בעד –  5
נגד – אין
נמנעים – אין 

חבר הכנסת אשר מחליף את חבר הכנסת ליצמן. תודה רבה.
כל חברי הכנסת, והם 5 במספר, אשרו את זה כהכנה לקריאה השנייה והשלישית. אני מקווה שזה יעבור בשבוע הבא במליאה אבל אחרי ההצבעה הוא יגיד משהו אבל הייתי רוצה שהאוצר יבדוק עם הביטוח הלאומי ועם ה-מ.מ.מ. את הפערים של חישוב העלויות. גם ה-מ.מ.מ. בלי התייעצות עם הביטוח הלאומי וגם הביטוח הלאומי מצאו שהעלות היא 350 אלף שקל לשנה, ומשום מה, האוצר מצא שזה מילון שמונה מאות. זה בערך פי 5.

<אורלי לוי אבקסיס:>
ה-מ.מ.מ. חותך.

<היו"ר חיים כץ:>
חשוב לבדוק לעתיד, כשעושים חשבונות, צריך לדעת איפה אנחנו חיים. כן, אדוני המציע, מה רצית להגיד? קודם כל, זו הצעת חוק ראשונה שלך שעוברת בשנייה ובשלישית.

<יעקב אשר:>
אני חושב שכן.

<היו"ר חיים כץ:>

אז אנחנו מברכים אותך ואנחנו רואים את הכיוון ואתה בא ומציע הצעות חוק חברתיות. אני מאחל לך הרבה הצלחות והרבה עשייה לציבור האזרחים במדינת ישראל. יפה לך. 

<יעקב אשר:>
תודה. פותחים בכבוד אכסניה, אז אני רוצה קודם כל להודות ליושב ראש הוועדה - -

<היו"ר חיים כץ:>
לא, זה מיותר.

<יעקב אשר:>
- - אני ידעתי שכשהחוק הזה יגיע לכאן, החוק הזה גם ייצא לפועל. אני רוצה להודות לזכות הראשונים, לחוק הראשון, לחברת הכנסת אורלי לוי, שהיתה זאת שקידמה אותו בקדנציה הקודמת והרחבנו אותו. אני רוצה להודות גם לנציגי האוצר, זה דבר שלא קורה כל יום. אנחנו מודים להם על הרגישות. אני אומר לך, אדוני היושב ראש, היתה פגישה עם אימהות הפגים לפני כמה ימים, ישיבה שניהל אותה הרב מרגי וישיבה שניהלה חברת הכנסת אורלי לוי, והייתם צריכים לראות את המורכבות ואת הבעייתיות והדילמה בין ללכת לעבודה וללכת לילד וכולי. אני חושב שגם נציגי האוצר, ואני שמח על הדברים שהם אמרו וכמובן, שוב, כבוד האכסניה, אדוני ימשיך הלאה בדרכו הוא ואנחנו נעשה, בעזרת השם, דברים טובים.
<היו"ר חיים כץ:>
תודה רבה. הישיבה נעולה.
<הישיבה ננעלה בשעה 12:44.>
